ედუარდ აღმსარებელი
ედუარდ აღმსარებელი (ინგლ. Edward the Confessor; დ. დაახლ. 1003 — გ. 5 იანვარი, 1066) — ინგლისის მეფე 1042–1066 წლებში. ინგლისის მეფის ეთელრედ II-ისა და ემა ნორმანდიელის უფროსი შვილი. შერაცხულია წმინდანად რომის კათოლიკური ეკლესიის მიერ. მის დროს თითქმის დასრულდა ანგლო-საქსებისა და დანიელების გაერთიანება ერთ ერად. ედუარდი ღვთისმოსავი მეფე იყო და ზრუნავდა ეკლესიაზე. მეფე ედუარდმა ლონდონში ააგო წმინდა პეტრეს ტაძარი, რომელიც ახლა უესტმინსტერის სააბატოს სახელითაა ცნობილი. ედუარდის შემდეგ ინგლისსი თითქმის ყველა მონარქი ამ ტაძარში ეკურთხა მეფედ.